News Update: ยอดจอง iPhone 14 ทะลุเป้า iPhone 14 Pro Max เป็นรุ่นที่ขายดีสุด ดันราคาหุ้นพุ่ง 3.9% สูงสุดตั้งแต่ พ.ค. - FINNOMENA
หุ้น Apple พุ่งสูงสุดนับตั้งแต่ พ.ค. หลังยอดจอง iPhone 14 ทะลุเป้า โดย iPhone 14 Pro Max เป็นรุ่นที่ขายดีที่สุด แซงหน้ายอดจอง iPhone 13 Pro Max ที่เคยทำได้ในช่วงเวลาเดียวกัน
13 ก.ย. 2565

หุ้น Apple พุ่งสูงสุดนับตั้งแต่ พ.ค. หลังยอดจอง iPhone 14 ทะลุเป้า โดย iPhone 14 Pro Max เป็นรุ่นที่ขายดีที่สุด แซงหน้ายอดจอง iPhone 13 Pro Max ที่เคยทำได้ในช่วงเวลาเดียวกัน
เมื่อคืนนี้ (12 ก.ย.) ราคาหุ้น Apple พุ่งขึ้นมา 3.9% ซึ่งเป็นการเพิ่มขึ้นสูงสุดนับตั้งแต่วันที่ 27 พ.ค. และราคาหุ้นปิดเหนือเส้นค่าเฉลี่ย 200 วัน เป็นครั้งแรกนับตั้งแต่เดือน ส.ค. โดยนักวิเคราะห์จาก JPMorgan รวมถึง Barclays ระบุว่า เกิดจากความต้องการที่แข็งแกร่งใน iPhone รุ่นล่าสุดที่เปิดตัวไปเมื่อสัปดาห์ที่แล้ว
Christine Wang นักวิเคราะห์จาก KGI Securities กล่าวว่า ยอดจองชี้ให้เห็นว่า iPhone 14 Pro Max เป็นรุ่นที่ขายดีที่สุด และทำได้ดีกว่า iPhone 13 Pro Max รวมถึงราคาของของซีรีส์ iPhone 14 จะเป็นผลบวกต่อยอดขายในอนาคต
iPhone 14 ใช้บอดี้แบบเดิมแต่เพิ่มเติมคุณภาพกล้องและคุณสมบัติการส่งข้อความผ่านดาวเทียมที่แฟนๆ รอมานาน โดยรุ่น Pro มีความชัดของกล้องอยู่ที่ 48 ล้านพิกเซลและหน้าจอที่สามารถใช้งานได้ตลอดเวลาในโหมดพลังงานต่ำ นอกจากนี้ Apple ยังได้เปิดตัว AirPods Pro และ Apple Watch รุ่นใหม่ด้วย
Apple เป็นหุ้นเทคโนโลยีขนาดใหญ่ที่ทำผลงานได้ดีที่สุดในปีนี้ เนื่องจากนักลงทุนเชื่อมั่นว่าบริษัทจะสามารถเข้าถึงลูกค้ามากกว่า 1,000 ล้านราย เพื่อรับบริการเพิ่มเติม ซึ่งรวมถึงการสมัครใช้งานแอป วิดีโอ ฟิตเนส และเกม
ปัจจัยต่อไปที่จะส่งผลต่อราคาหุ้นคือ กำไรไตรมาสเดือน ก.ย. ซึ่งคาดว่าจะถูกรายงานในเดือน ต.ค. โดยตั้งแต่ต้นปีนี้ ราคาหุ้น Apple ลดลงมาประมาณ 8% ขณะที่ดัชนี Nasdaq 100 ร่วงลงมากถึง 22%
จากการรวบรวมโดย Bloomberg 96% ของนักวิเคราะห์ 50 คน แนะนำให้ซื้อหรือถือหุ้น Apple และมีเพียง 2 คนเท่านั้นที่แนะนำให้ขาย
อ้างอิง:
https://www.bloomberg.com/news/articles/2022-09-12/apple-rallies-most-since-may-on-strong-iphone-pre-order-data?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
iPhone
iPhone 14
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA